Technopoliksen Ruoholahden kampuksella majaansa pitävä Safetum kasvaa ripeästi ja uudistaa ajattelua kiinteistöjen turvallisuudesta. Kaksi vuotta Ruoholahdessa toiminut Safetum Oy on jo kasvanut niin paljon, että alkuperäiset tilat kävivät ahtaiksi. Muutto Hiilikadulta Energiakujalle kävi kuitenkin todella juoheasti ja toiminta jatkui häiriöttä.
Turvallisuudella ymmärretään lähes poikkeuksetta vartiointia – security – kun kokonaisvaltainen turvallisuus on jotakin aivan muuta, sanoo Jurvelin. – Meille turvallisuus merkitsee riskien hallintaa, jonka ytimenä on ennaltaehkäisy. Me emme ole vartiointiliike, emmekä myöskään myy mitään laitteita.
Huolehdimme, että kiinteistössä on turvallista, minimoimme riskit ja koulutamme kiinteistöjen käyttäjät, jotta he osaavat toimia, jos jotakin sattuu. Lopputuloksena on mahdollisimman harvoin tapahtuvia vahinkoja ja mahdollisimman pienet vahingot, jos jotakin kaikesta huolimatta sattuu. Me huolehdimme, että kiinteistöjen turvallisuusindeksit pysyvät lakisääteisellä tasolla, joka osaltaan kuvaa kiinteistöjen turvallisuuskuntoa.
Meidän toimintamme on puhdasta asiantuntijapalvelua, jatkaa Jurvelin. – Taloudelliseksi ja taloudellisesti kannattavaksi toimintamme tekee oma verkkopalvelumme, jonka avulla kiinteistön pelastus- ja tulityösuunnitelmien hallinta ja muokkaus on helppoa ja täsmällistä. Muutamalla satasella vuodessa asiakas saa pidettyä kiinteistönsä jatkuvasti turvallisena ja riskit ennakoituina.
Tänä vuonna teemme noin 3 000 pelastustarkastusta erilaisiin kiinteistöihin, laskee Jurvelin. – Tästä meille kertyy myös ainutlaatuinen tilasto, josta voimme päätellä erilaisten kohteiden turvallisuustilanteen. Keskimäärin pelastusvalvojat havaitsevat pelastustarkastuksilla kuukausittain 100 vaaratilannetta, joista voi aiheutua materiaali- tai omaisuusvahinkoja sekä 60 vaaratilannetta, joista voi aiheutua lieviä henkilövahinkoja. Vaikkapa asuintaloissa meille usein sanotaan, että kaikki on kunnossa, kun lain edellyttämä pelastussuunnitelma on kerran laadittu. Käytännössä tilanne on usein aivan toinen. Tästä seuraa vaarallinen luuloteltu turvallisuudentunne.
Olemme äärimmäisen tyytyväisiä toimitiloihimme Technopoliksessa, sanoo Jurvelin. – Ne ovat antaneet meille mahdollisuuden laajentumiseen, kun toiminta ja henkilömäärä on kasvanut.
Hyvät, viihtyisät ja turvalliset toimitilat ovat kaikkien oikeus. Ne vain pitää olla! Tämä on viihtyvyyden ja tehokkuuden kannalta aivan oleellista. Voin avoimesti kehua ja suositella Technopolista, kiittää Jurvelin.